stanford-oval/wikipedia huggingface dataset:
Curtis Myden
Ura > Kesäolympialaiset 2000

Vuoden 2000 kesäolympialaisiin Australian Sydneyyn Myden lähti puolustamaan kahta mitaliaan edellisistä olympialaisista. Hän onnistuikin uusimaan pronssinsa 400 metrin sekauinnista, mutta karsiutui välierissä 200 metrin sekauinnissa.
Ura > Olympialaisten jälkeen

Vuonna 2001 Myden osallistui pitkän radan maailmanmestaruuskilpailuihin Japanin Fukuokassa. Hän sijoittui siellä seitsemänneksi 400 metrin sekauinnissa ja kahdeksanneksi 200 metrin sekauinnissa. Vuonna 2002 Myden piti neljän kuukauden tauon kilpauinnista keskittyen parantelemaan välilevyn pullistumasta kärsinyttä selkäänsä. Hän palasi vielä uintiareenoille osallistumalla Kansainyhteisön kisoihin kesällä 2002. Hän sijoittui kilpailuissa viidenneksi 400 metrin sekauinnissa ja kuudenneksi 200 metrin sekauinnissa.
25. marraskuuta 2002 Myden ilmoitti lopettavansa uintiuransa keskittyäkseen urheilulääketieteen ja ortopedian opintoihinsa.
Gari Napalkov

| Mitalit> Maa:   Neuvostoliitto.Miesten mäkihyppy.MM-kilpailut  | Mitalit> Maa:   Neuvostoliitto.Miesten mäkihyppy.MM-kilpailut  | Mitalit> Maa:   Neuvostoliitto.Miesten mäkihyppy.MM-kilpailut  | Maa:   Neuvostoliitto> Miesten mäkihyppy. |
| --- | --- | --- | --- |
|  Kultaa | Vysoké Tatry 1970 | normaalimäki |  |
|  Kultaa | Vysoké Tatry 1970 | suurmäki |  |
| Talviuniversiadit  | Talviuniversiadit  | Talviuniversiadit  |  |
|  Kultaa | Rovaniemi 1970 | normaalimäki |  |
Gari Jurjevitš Napalkov (ven. Гарий Юрьевич Напалков; s. 27. kesäkuuta 1947 Nižni Novgorod, Venäjän SFNT) on Neuvostoliittoa urallaan edustanut venäläinen mäkihyppääjä.
Napalkovin huippuhetki oli vuoden 1970 MM-kisat Štrbské Plesossa Ylä-Tatralla Tšekkoslovakiassa, missä hän voitti kultaa sekä normaali- että suurmäessä. Lisäksi hän saavutti kaksi osakilpailuvoittoa Keski-Euroopan mäkiviikolla: Innsbruckissa vuonna 1968 (mäkiviikko 1967–68) ja Oberstdorfissa vuonna 1969 (mäkiviikko 1968–69). Sapporon olympialaisissa 1972 hän oli suurmäessä kuudes ja normaalimäessä seitsemäs. Hän lopetti kansainvälisen uransa vuonna 1976.
Geneettinen ohjelmointi

Tekoälystä puhuttaessa, geneettinen ohjelmointi (engl. genetic programming, lyh. GP) on biologisesta evoluutiosta vaikutteita saanut evoluutioalgoritmiin perustuva menetelmä, jolla löydetään tietokoneohjelmia käyttäjän määrittelemän tehtävän suorittamiseen. GP on pohjimmiltaan joukko ohjeita ja kelpoisuusfunktio, joka mittaa kuinka hyvin tietokone on suorittanut tehtävän. Se on geneettisten algoritmien erikoistuminen, jossa jokainen yksilö on tietokoneohjelma. Se on koneoppimisessa käytetty tekniikka, jossa optimoidaan tietokoneohjelmista koostuva populaatio ohjelman suorituskyvyn määrittelemän kelpoisuusmaaston mukaisesti.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Genetic programming
Fred Warngård

| Mitalit | Mitalit | Mitalit |  |
| --- | --- | --- | --- |
|  Warngård 1930-luvulla. |  Warngård 1930-luvulla. |  Warngård 1930-luvulla. |  |
Maa:   Ruotsi
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Berliini 1936 | moukari |  |
Oskar Alfred Daniel ”Fred” Warngård (9. toukokuuta 1907 Vellige – 23. toukokuuta 1950 Lund) oli ruotsalainen moukarinheittäjä ja olympiamitalisti.
Warngård saavutti olympiapronssia Berliinissä 1936 isäntämaa Saksan vietyä kilpailussa kaksoisvoiton. Warngårdin tulos 54,83 metriä oli lähes kolme metriä parempi kuin neljänneksi sijoittuneella Suomen Gustaf Koutosella. Warngård voitti urallaan neljä Ruotsin mestaruutta: kaksi moukarinheitossa ja kaksi painonheitossa.
Aiheesta muualla

Fred Warngård Kansainvälinen olympiakomitea. (englanniksi)
Fred Wander

Fred Wander (5. tammikuuta 1917 – 10. heinäkuuta 2006) oli itävaltalainen kirjailija ja holokaustista selviytynyt henkilö. Hänen nimensä oli alun perin Fritz Rosenblatt.
Kahdenkymmenen eri leirin kurimuksesta selvinneen Wanderin kirja Seitsemäs kaivo ilmestyi saksaksi ensimmäisen kerran jo vuonna 1971, mutta vasta uudelleenjulkaisun jälkeen se on nopeasti noussut kriitikkojen suosioon ja käännetty lukuisille kielille.
Suomenkielisen painoksen tiedot:
Wander, Fred: Seitsemäs kaivo.  Helsinki:  Like, 2009.  ISBN 978-952-01-0262-3.
Aiheesta muualla

Pesä, Pentti: Fred Wander - Seitsemäs kaivo Savon Sanomat.  10.9.2009. Viitattu 1.8.2018.
Gaucherin tauti

Gaucherin tauti on lysosomaalisiin kertymäsairauksiin kuuluva perinnöllinen aineenvaihdunnan häiriö. Se on lysosomaalisista kertymäsairauksista toiseksi yleisin. Gaucherin tautia aiheuttavat GBA-geenin mutaatiot. Sillä on autosomaalinen, peittyvä periytymistapa. Gaucherin taudissa B-glukoserebrosidaasin toiminta on alentunut tai puuttuu, mikä johtaa aineenvaihduntatuotteiden kertymiseen makrofagien lysosomeihin. Kertymiä esiintyy etenkin pernassa, maksassa, luuytimessä ja keuhkoissa.
Gaucherin taudin kuvasi ensimmäisenä Philippe Gaucher vuonna 1882.
Tautimuodot ja oireet

Oirekuvassa on yksilöllistä vaihtelua ja Gaucherin tauti voidaan ilmenemismuotojensa mukaan jaotella toisistaan poikkeaviin alatyyppeihin. Tyypin 1 Gaucherin tauti ilmenee noin 90–95 %:lla kaikista potilaista. Se saatetaan todeta missä tahansa iässä. Mahdollisiin yleisoireisiin kuuluu väsymys. Luustomuutosten seurauksena saattaa ilmetä kiputiloja. Verenkuvassa voivat paljastua anemia ja alentunut verihiutaleiden määrä. Lisäksi voidaan havaita maksan ja pernan laajenemista sekä luiden muutoksia, murtumia ja kuolioita. Maksan ja pernan laajeneminen aiheuttaa vatsan turvotusta, joka on tyypillinen varhainen oire. Usein esiintyy verenvuototaipumusta. Gaucherin taudin vaikeusaste on vaihteleva eikä kaikilla potilailla selkeitä oireita välttämättä ilmene.
Tyypin 2 Gaucherin tauti puhkeaa äkillisesti varhaislapsuudessa. Sille tyypillisiä ovat splenomegalia ja neurologiset ongelmat, kuten muutos lihasjänteydessä ja motoristen taitojen taantuminen. Tyypin 2 Gaucherin tauti on nopeasti etenevä ja johtaa yleensä kuolemaan muutamassa vuodessa. Tautimuodossa esiintyy aivorungon toiminnan poikkeavuus. Tyypin 3 Gaucherin tauti puolestaan on subakuutti ja alkaa lapsuus- tai nuoruusiässä. Sille tyypillisiä ovat etenevät neurologiset oireet, epileptiset kohtaukset ja liikkeiden koordinaation vaikeudet. Verenkuva ja sisäelinmuutokset vastaavat tyypin 1 Gaucherin taudissa ilmeneviä. Tyypin 3 Gaucherin tauti etenee hitaammin kuin tyypin 2 Gaucherin tauti. Elinikä jää tyypillisesti 20–40 vuoteen.
On kuvattu myös harvinainen fataali sikiöaikainen tautimuoto. Lisäksi Gaucherin taudista tunnetaan sydänoirein ilmenevä muoto, jossa aortta- ja hiippaläpät vähitellen kalkkeutuvat.
Diagnostiikka, hoito ja esiintyvyys

Gaucherin tauti voidaan todeta perimän tutkimuksella, mikäli veritäplätestissä on havaittu alentunut B-glukoserebrosidaasiaktiivisuus. Tyypin 1 Gaucherin tautia voidaan hoitaa suonensisäisellä entsyymikorvaushoidolla tai substraattia vähentävällä tablettihoidolla. Gaucherin taudin esiintyvyys Suomessa on tuntematon. Kansainvälisesti esiintyvyydeksi on arvioitu noin 1–9/100 000.
Gabriel Bateman

Gabriel Bateman (s. 10. syyskuuta 2004, Turlock) on yhdysvaltalainen lapsinäyttelijä, joka on tullut tunnetuksi kauhuelokuvista Lights Out, Annabelle ja Child's Play. Hänen vanhempansa ovat Jonelle ja Tim Bateman. Hänen isosiskonsa on näyttelijä Talitha Bateman.
Rooleja

Child's Play – Andy, 2019
Lights Out – Martin, 2016
Annabelle – Robert, 2014
Greyn anatomia – Jared Cole, 2014
Aiheesta muualla

Gabriel Bateman Instagramissa
Lights Out -elokuvan arvostelu Ilta-Sanomat
Child's Play -elokuvan arvostelu Hämeen Sanomat
Giuseppe Anfossi

Giuseppe Anfossi (s. 7. maaliskuuta 1935) on italialainen roomalaiskatolinen piispa. Hänet vihittiin papiksi 28. kesäkuuta 1959 ja nimitettiin Aostan hiippakunnan piispaksi 30. joulukuuta 1994. Piispaksi vihkiminen seurasi 22. tammikuuta 1995. Pääkonsekraattorina toimi Giovanni Saldarini, jota avustivat Ovidio Lari ja Severino Poletto.
Anfossi jäi eläkkeelle 9. marraskuuta 2011.
D. T. Suzuki

| D>  T. Suzuki.鈴木 大拙 貞太郎 |
| --- | --- |
 D. T. Suzuki vuonna 1953
Henkilötiedot
Koko nimi:  Daisetsu Teitaro Suzuki
Syntynyt: 18. lokakuuta 1870
Kuollut: 12. heinäkuuta 1966 (95 vuotta)
Aiheesta muualla
Löydä lisää kirjailijoitaKirjallisuuden teemasivulta
Daisetsu Teitaro Suzuki (18. lokakuuta 1870 – 12. heinäkuuta 1966) oli japanilainen kirjailija, jonka kirjat ja esseet buddhalaisuudesta, zenistä ja Jōdo Shinshūsta toivat itämaista filosofiaa tunnetuksi länsimaissa. Suzuki myös käänsi kiinalaista, japanilaista ja sanskritin kielistä kirjallisuutta. Hän opetti ja luennoi useissa länsimaisissa yliopistoissa, ja oli useita vuosia professorin virassa buddhalaisessa Ōtanin yliopistossa Japanissa.
Suzuki oli ehdolla Nobelin rauhanpalkintoon vuonna 1963.
Aiheesta muualla

Koski, Tapio: D. T. Suzuki ja zen – kuuta osoittavat sormet. niin & näin 2/2002, 94–99.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:D. T. Suzuki
Käännös suomeksi
Fujin 6 tunnin ajo 2012

|  Fujin 6 tunnin ajo 2012 |
| --- | --- |
 7 osakilpailu 8 osakilpailusta kaudella FIA World Endurance Championship -kausi 2012. 

Päivämäärä:  14. lokakuuta 2012
Sijainti:  Fuji Speedway
Kilpailun kesto:  6 tuntia
Kazuki Nakajima tuomassa Toyotan ruutulipulle ensimmäisenä
Fujin 6 tunnin ajo 2012 oli FIA World Endurance Championship -sarjan seitsemäs osakilpailu, joka ajettiin 14. lokakuuta Fuji Speedwayn radalla Japanissa. Kilpailun voitti Toyotan kolmikko Alexander Wurz, Nicolas Lapierre ja Kazuki Nakajima.
Tulokset > Aika-ajot

| Sija | Luokka | Talli | Kuljettaja | Aika |
| --- | --- | --- | --- | --- |
| 1 | LMP1 | No. 7 Toyota Racing | Kazuki Nakajima | 1:27.499 |
| 2 | LMP1 | No. 1 Audi Sport Team Joest | Marcel Fässler | 1:27.639 |
| 3 | LMP1 | No. 2 Audi Sport Team Joest | Tom Kristensen | 1:28.370 |
| 4 | LMP1 | No. 12 Rebellion Racing | Neel Jani | 1:29.871 |
| 5 | LMP1 | No. 21 Strakka Racing | Danny Watts | 1:30.051 |
| 6 | LMP1 | No. 22 JRM | David Brabham | 1:30.410 |
| 7 | LMP1 | No. 13 Rebellion Racing | Andrea Belicchi | 1:30.682 |
| 8 | LMP1 | No. 15 OAK Racing | Bertrand Baguette | 1:30.912 |
| 9 | LMP2 | No. 44 Starworks Motorsport | Stéphane Sarrazin | 1:32.367 |
| 10 | LMP2 | No. 25 ADR-Delta | John Martin | 1:32.548 |
| 11 | LMP2 | No. 32 Lotus | Vitantonio Liuzzi | 1:32.738 |
| 12 | LMP2 | No. 26 Signatech-Nissan | Nelson Panciatici | 1:32.960 |
| 13 | LMP2 | No. 49 Pecom Racing | Nicolas Minassian | 1:33.114 |
| 14 | LMP2 | No. 24 OAK Racing | Olivier Pla | 1:33.165 |
| 15 | LMP2 | No. 23 Signatech-Nissan | Olivier Lombard | 1:34.294 |
| 16 | LMP2 | No. 31 Lotus | Thomas Holzer | 1:35.036 |
| 17 | LMP2 | No. 29 Gulf Racing Middle East | Fabien Giroix | 1:35.234 |
| 18 | LMP2 | No. 41 Greaves Motorsport | Ricardo González | 1:35.601 |
| 19 | LMGTE Pro | No. 77 Team Felbermayr-Proton | Marc Lieb | 1:40.289 |
| 20 | LMGTE Pro | No. 51 AF Corse | Gianmaria Bruni | 1:40.598 |
| 21 | LMGTE Pro | No. 97 Aston Martin Racing | Stefan Mücke | 1:40.798 |
| 22 | LMGTE Pro | No. 71 AF Corse | Andrea Bertolini | 1:41.202 |
| 23 | LMGTE Am | No. 70 Larbre Compétition | Jean-Philippe Belloc | 1:41.386 |
| 24 | LMGTE Am | No. 57 Krohn Racing | Michele Rugolo | 1:41.701 |
| 25 | LMGTE Am | No. 88 Team Felbermayr-Proton | Paolo Ruberti | 1:41.711 |
| 26 | LMGTE Am | No. 50 Larbre Compétition | Julien Canal | 1:41.945 |
| 27 | LMGTE Am | No. 55 JWA-Avila | Joël Camathias | 1:42.910 |
Fully Loaded: In Your House

Fully Loaded: In Your House oli showpaini pay-per-view, minkä järjesti World Wrestling Federation (WWF). Se pidettiin 26. heinäkuuta, 1998 Selland Arenalla Fresnossa, Kaliforniassa. Se oli 23. In Your House -tapahtuma. Päätapahtuma matsina nähtiin Kanen ja Mankindin vs. The Undertakerin ja Steve Austinin välinen tag teammatsi WWF Tag Team Mestaruudesta.
Selostamossa toimi Jim Ross ja Jerry "The King" Lawler.
Matsit ja tulokset

| # | Matsit | Stipulaatiot | Aika |
| --- | --- | --- | --- |
| 1 | Val Venis voitti Jeff Jarrettin (Tennessee Leen kanssa) | Tavallinen matsi | 07:41 |
| 2 | D'Lo Brown (The Godfatherin kanssa) voitti X-Pacin (Chynan kanssa) | Tavallinen matsi | 08:26 |
| 3 | Faarooq ja Scorpio voittivat Terry Funkin ja Justin Bradshawin | Tag team matsi | 06:51 |
| 4 | Mark Henry voitti Vader | Tavallinen matsi | 05:03 |
| 5 | Disciples of Apocalypse (8-Ball ja Skull) (Paul Elleringin kanssa) voitti L.O.D. 2000:n (Hawk ja Animal) | Tag team matsi | 08:50 |
| 6 | Owen Hart voitti Ken Shamrockin | Dungeon matsi, missä Dan Severn oli spesiaali tuomarina | 04:53 |
| 7 | The Rock (c) paini Triple H:n (Chynan kanssa), kunnes aika loppui | 2 out of 3 falls matsi WWF Intercontinental Mestaruudesta | 30:00 |
| 8 | Jacqueline voitti Sablen diskauksella | Bikini kilpailu, missä Jerry Lawler oli "Emceenä" | ? |
| 9 | The Undertaker ja Steve Austin voittivat Kanen ja Mankindin (c) | Tag team matsi WWF Tag Team Mestaruudesta | 17:28 |
In Your House kronologi

Edellinen: Over the Edge: In Your House
Seuraava: Breakdown: In Your House
Fritz Jakobsson

Fritz Jakobsson (s. 8. tammikuuta 1940 Pori) on suomalainen taidemaalari.
Jakobsson työskentelee Vaasassa, missä aloitti uransa 1967. Jakobsson on tuottelias muotokuvamaalari. Hän on maalannut yli kaksituhatta teosta, joista lähes 800 on muotokuvia. Tunnetuimpien joukossa paavi Johannes Paavali II:n muotokuva. Hänen töitään on ollut esillä noin sadassa näyttelyssä Suomessa ja ulkomailla.
Teoksia > Julkisia ulkomaalaisia muotokuvia

Kuningatar Silvia, Drottningholmin linna
Johannes Paavali II, Vatikaani
Kardinaali Carlo Furno, Vatikaani
Ruhtinatar Stefania Angelo-Comneno, Rooma
Kardinaali Giuseppe Caprio, Vatikaani
Teoksia > Suomalaisia muotokuvia

Juhani Ahava
Carl G. Björnberg
Casimir Ehrnrooth
Gay Ehrnrooth
Matti Jaatinen
Kari Kairamo
Ahti Karjalainen
Mauri Karvetti
Irja Ketonen
Jaakko Lassila
Tuula Linnainmaa
Markku Lumio
Tauno Matomäki
Yrjö Niskanen
Kalevi Numminen
Matti Pekkanen
Jaakko Pöyry
Jaakko Rauramo
Pentti Salmi
Mika Tiivola
Pertti Voutilainen
Simo Vuorilehto
Palkinnot ja tunnustukset

Accademia Angelica Constantiniana-akatemian jäsen
Aiheesta muualla

Didrichsenin taidemuseon esittely  (Arkistoitu – Internet Archive)
Kuvia Jacobssonin maalauksista
Flexifuel-auto

Ensimmäinen kaupallisesti valmistettu flexifuel-auto, T-Ford.
Flexifuel-auto, myös flexfuel-auto, FFV-malli tai etanoliauto, toimii kahdella vaihtoehtoisella polttoaineella, joko korkeaseosetanolilla tai bensiinillä. Molemmat polttonesteet tankataan samaan polttoainesäiliöön. Flexifuel-mallit toimivat samoin kuin bensiinikäyttöiset autot. Polttonestesäiliö, -varustus ja -putkistot valmistetaan korroosion kestävistä materiaaleista, tiivisteiden taas täytyy kestää etanolia. Moottorin ohjauksessa käytetään usein erityistä sekoitussuhteen tunnistavaa anturitekniikkaa. Flexifuel-auton käyttöönotto ei vaadi autoilijalta uusien toimintatapojen opettelua, vaan auton voi tankata normaaliin tapaan.
Ottomoottorilla varustettuja ajoneuvoja voi myös jälkikäteen muuntaa flexifuel-ajoneuvoiksi. Tietyt automallit voidaan muuttaa flexifuel-autoiksi pelkästään moottorinohjauksen ohjelmiston vaihtamisella (mm. Saabin Trionic 7 -moottorinohjauksella varustetut mallit).
Historia

Henry Ford suunnitteli T-Ford henkilöauton kulkemaan etanolilla, mutta auton saattoi tankata myös bensiinillä, sillä siinä oli säädettävä kaasutin, jonka ansiosta seoksen rikkautta saattoi kohtuullisen helposti säätää.
Fordille työskennellyt Roberta J. Nichols kehitti flexifuel-tekniikkaa 1980-luvulla. Fernando Damasceno kehitti moottorin säätötekniikkaa edelleen yksinkertaisemmaksi ja halvemmaksi. Brasiliassa uuden tekniikan suosio kasvoi nopeasti 2000-luvun alussa.
Suomessa korkeaseosetanolia alkoi vuonna 2009 ensimmäisenä myydä St1 tuotenimellä RE85.. Elokuussa 2014 RE85-polttoainetta myytiin 47 St1- ja Shell-asemalla Samaan aikaan ABC-ketjun vastaava tuote, Ekoflex E85, oli myynnissä yli 50 asemalla.
Alkuvuonna 2011 Suomessa oli noin 2 500 rekisteröityä flexifuel-autoa. Ruotsissa alemmin verotetut ns. ”ympäristöautot” olivat 2000-luvun loppuvuosina valtaosin flexifuel-autoja, mutta vuoteen 2014 mennessä saman verokohtelun piiriin kuuluvat dieselkäyttöiset autot olivat lähes syrjäyttäneet ne markkinoilta.
Vuonna 2020 E85-polttoaineelle suunniteltujen uusien autojen kauppa Euroopassa on pysähtynyt. Esimerkiksi Suomessa ei ole rekisteröity yhtäkään uutta etanoliautoa vuosina 2018–2020. Tähän on vaikuttanut se, että tyyppihyväksynnässä FlexFuel-autojen päästöt on mitattava kahdesti: sekä bensiini- että etanolipolttoaineella. Lisäksi uuden WLTP-mittaustavan käyttöönotto on aiheuttanut mittauksissa ruuhkan.
Vuonna 2020 Suomessa kulkee etanolilla 4 312 henkilöautoa, 106 kuorma-autoa, 9 pakettiautoa, ja kaksi linja-autoa.
Etanolibussi

Ensimmäiset etanolibussit tulivat liikenteeseen Suomessa vuonna 2013, kun Helsingin Bussiliikenne aloitti etanolibussiliikenteen RED95-etanolidieselhankkeen myötä. Hankkeessa käytetään Scanian teknologiaa ja polttoaineena St1:n jätepohjaista biopolttoainetta. Ruotsissa etanolidiesel-teknologiaa on käytetty yli 20 vuotta, esimerkiksi Tukholmassa liikennöi 500 etanolidieselmoottorilla varustettua linja-autoa.
Aiheesta muualla

Kuvia tai muita tiedostoja aiheesta Flexifuel-auto Wikimedia Commonsissa
Garibaldi (Oregon)

| Garibaldi |
| --- | --- |
 Näkymä Garibaldista.

 Koordinaatit:  
Valtio:  Yhdysvallat
Osavaltio:   Oregon
Piirikunta:  Tillamook
Hallinto:  
 – Pormestari:  Judy Riggs
Pinta-ala:  
 – Kokonaispinta-ala:  3,54 km²
 – Josta vettä:  0,99 km² 
Korkeus:  6,7 m
Väkiluku (2010):  779
 – Väestötiheys:  320,17 as./km²
Aikavyöhyke:  UTC-8 (kesäaika UTC-7)
Motto::  Oregon's Authentic Fishing Village
 
 www.ci.garibaldi.or.us 
Infobox OKVirheellinen NIMI-arvo: 
Garibaldi on kaupunki Tillamookin piirikunnassa, Oregonin osavaltiossa, Yhdysvalloissa. Vuoden 2010 väestölaskennassa kaupungin asukasluku oli 799. Sen pinta-ala on noin 3,54 neliökilometriä, josta vesialaa on 0,99 neliökilometriä. Asukastiheys kaupungissa on 320,17 as./km². Kaupunki sijaitsee U.S. Highway 101:n varrella. Sen nähtävyyksiin lukeutuu muun muassa Garibaldi Museum, joka esittelee kaupungin merenkulkuhistoriaa.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin kotisivut
Generation Terrorists

| Generation Terrorists Manic Street Preachers |
| --- | --- | --- |

Studioalbumin tiedot
 Äänitetty : elo-syyskuu 1991
 Julkaistu: 10. helmikuuta 1992
 Tuottaja(t): Steve Brown
 Tyylilaji: rock
 Kesto: 73.11
 Levy-yhtiö: Columbia Records
Manic Street Preachersin muut julkaisut
| –  | Generation Terrorists (1992) | Gold Against the Soul (1993) |
Generation Terrorists on walesilaisen Manic Street Preachers -yhtyeen vuonna 1992 julkaistu debyyttialbumi. Sen työnimi oli Culture, Alienation, Boredom & Despair, joka on kohta levyn viidennessä kappaleessa, Little Baby Nothingissa. Levyn tuotti Steve Brown. Levy äänitettiin Blackbarnin levytysstudiolla Englannissa lähellä Guildfordia.
Vaikeuksien välttämiseksi levy julkaistiin Yhdysvalloissa osittain sensuroidussa muodossa. Muualla albumi julkaistiin alkuperäisenä. Manicsien innoittaja The Clash oli ajautunut samanlaiseen tilanteeseen esikoisalbuminsa (The Clash) kanssa.
Levyn kaikki kappaleet ovat Nicky Wiren ja Richey James Edwardsin sanoittamia ja musiikin puolestaan sävelsivät James Dean Bradfield ja Sean Moore. Näistä pois luettuna Damn Dog, joka on cover-versio Sleez Sistersin kappaleesta vuodelta 1980.
Kappaleet > UK-versio

"Slash 'N' Burn" – 3:59
"Nat West – Barclays – Midlands – Lloyds" – 4:32
"Born to End" – 3:55
"Motorcycle Emptiness" – 6:08
"You Love Us" – 4:18
"Love's Sweet Exile" – 3:29
"Little Baby Nothing" – 4:59
"Repeat (Stars And Stripes)" – 4:09
"Tennessee" – 3:06
"Another Invented Disease" – 3:24
"Stay Beautiful" – 3:10
"So Dead" – 4:28
"Repeat (UK)" – 3:09
"Spectators of Suicide" – 4:40
"Damn Dog" – 1:52
"Crucifix Kiss" – 3:39
"Methadone Pretty" – 3:57
"Condemned to Rock 'N' Roll" – 6:06
Kappaleet > USA-versio

"Slash 'N Burn"
"Natwest – Barclays – Midlands – Lloyds"
"Love's Sweet Exile"
"Little Baby Nothing"
"Another Invented Disease"
"Stay Beautiful"
"Repeat (UK)"
"You Love Us"
"Democracy Coma"
"Crucifix Kiss"
"Motorcycle Emptiness"
"Tennessee"
"Repeat (Stars and Stripes)"
"Condemned to Rock 'N' Roll"
Fredrik Oskar Groundstroem

Fredrik Oskar Groundstroem ['grʊndström] (17. marraskuuta 1835 Kattila – 11. marraskuuta 1879 Kolppana) oli seminaarinjohtaja ja kansanrunouden kerääjä.
Groundstroemin vanhemmat olivat kirkkoherra Johan Josef Groundstroem ja Engla Ekbom ja puoliso Justine Vermehren. Ylioppilaaksi hän tuli Helsingissä 1854 ja harjoitti sitten opintoja Moskovassa. Groundstroem oli Kolppanan seminaarin ensimmäinen johtaja vuodesta 1863. Hän keräsi inkeriläisiä kansanrunoja.
Flexaa

| ”Flexaa” Cheek mukana Sanni & VilleGalle |
| --- | --- | --- |

Singlen tiedot
 Julkaistu: 8. elokuuta 2014
 Tuottaja(t): Antti Riihimäki
 Tyylilaji: pop, rap
 Kesto: 03.39
 Levy-yhtiö: Liiga Music Oy
Cheekin muut singlet
| ”Äärirajoille” 2014 | ”Flexaa” 2014 | ”Sä huudat” 2015 |
”Flexaa” on Cheekin kappale, joka julkaistiin singlenä 8. elokuuta 2014. Kappaleella vierailevat Sanni ja VilleGalle. Kappaleen ovat sanoittaneet Cheek, Sanni sekä VilleGalle ja sen on Cheekin lisäksi säveltänyt Antti Riihimäki. Kappale oli artistin viimeinen julkaisu ennen hänen kahta konserttiansa Helsingin olympiastadionilla ja jäämistä keikkatauolle.
Kappaleesta julkaistiin singlen julkaisupäivänä YouTubessa lyriikkavideo.
Flexaus

”Flexaaminen” on räppislangia ja tarkoittaa showmaista esiintymistä ja huomion hakuisuutta. Cheek itse on kertonut sanan tarkoittavan ”sellaista pullistelua ja rotsi auki -mielentilaa” sekä ”hyvää meininkiä ja fiilistä”.
Termi tarkoittaa 'rehvastella'. Minulla on varaa elää niin kuin haluan.
Listasijoitukset

| Lista | Paras sijoitus |
| --- | --- |
Suomen virallinen singlelista: 3 
Suomen virallinen latauslista: 2 
Radiolista: 8
Aiheesta muualla

Flexaa-lyriikkaivideo YouTubessa
City.fi – Sanakirja Flexaa biisin sanoihin
George W. De Long

George Washington De Long vuonna 1879.
George Washington De Long (22. elokuuta 1844 New York, Yhdysvallat – 30. lokakuuta 1881 Siperia, Venäjä) oli Yhdysvaltain laivaston upseeri ja tutkimusmatkailija. Hän johti kovaonnista Jeannetten tutkimusretkeä, jolla etsittiin avointa Pohjoista jäämerta.
DeLong lähti parkki Jeannettella matkaan 1879 Lavrentinlahdesta Tšuktšien niemimaalta aikomuksena purjehtia pohjoisnavalle. Alus juuttui jäihin Gerladinsaaren lähettyvillä ja ajelehti lähes kaksi vuotta Itä-Siperian merellä. Talvikaudella 1879–1880 alus ajelehti Wrangelin maaksi nimetyn seudun pohjoispuolella, jossa De Long teki havaintoja ja piirroksia. Hän osoitti että kyseessä oli saari. Jeannette upposi toukokuussa 1881, ja retkikunnan jäsenistä pelastui 13.
Giuseppe Baini

Giuseppe Baini
Giuseppe Baini (1775–1844) oli italialainen musiikkitieteilijä. Hän johti paavin kappelin kuoroa, jolle hän myös sävelsi. Hänen musiikkitieteellinen pääteoksensa käsittelee Palestrinan elämää ja tuotantoa. Hän on säveltänyt kymmenäänisen Misereren, jota on esitetty vuodesta 1821 alkaen pääsiäisviikolla Roomassa Sikstuksen kappelissa. Hän edustaa musiikissaan 1500-luvun tyyliä.
Aiheesta muualla

Kuvia tai muita tiedostoja aiheesta Giuseppe Baini Wikimedia Commonsissa